Αμαέκι Ότιτζι

Ο Αμαέκι Τίτους Ότιτζι (Amaechi Titus Ottiji, 28 Δεκεμβρίου 1966 Λάγκος  - 25 Δεκεμβρίου 2004), ήταν Νιγηριανός πρώην ποδοσφαιριστής.

Ξεκίνησε το ποδόσφαιρο στην πατρίδα του τη Νιγηρία παίζοντας κατά σειρά στις Calabar Rovers, Rangers International και BCC Lions. Το 1990 ήρθε στην Ελλάδα για λογαριασμό της Παναχαϊκής. Στην πατρινή ομάδα έπαιξε σε 104 αγώνες Α' Εθνικής και σημείωσε 45 γκολ.Αθλητική Ηχώ, 21 Ιανουαρίου 2001 Αγωνίστηκε στην Παναχαϊκή για 5 χρόνια και συγκαταλέγεται στους κορυφαίους ξένους που πέρασαν από την ομάδα. Είναι επίσης ο τρίτος σκόρερ της ομάδας όλων των εποχών. Τον Δεκέμβριο του 1994 πήγε στον Ιωνικό Νίκαιας,Αθλητική Ηχώ, 11/12/1994, σελ. 10 όπου αγωνίστηκε μέχρι το 1997 παίζοντας σε 62 αγώνες στην Α' Εθνική και σημειώνοντας 14 γκολ.

Στην διάρκεια της καριέρας του στην Ελλάδα απασχόλησε πολλές φορές τον τύπο με τα κατορθώματα του, όπως σε κάποια προπόνηση του Ιωνικού όπου πήγε με τις παντόφλες,Αθλητική Ηχώ, 13 Απριλίου 1997 ενώ απασχόλησε δύο φορές το αστυνομικό δελτίο, συλλαμβανόμενος για κατοχή ναρκωτικών. Την πρώτη φορά που είχε συλληφθεί, ισχυρίστηκε ότι τα είχε αγοράσει για θεραπευτικό σκοπό,Αθλητική Ηχώ, 27 Αυγούστου 2005 ενώ η δεύτερη φορά που συνελήφθη ήταν και ο λόγος που ο Ιωνικός τον άφησε ελεύθερο. Για τον Ότιτζι είχαν ενδιαφερθεί και άλλες ομάδες Α' Εθνικής όπως η Προοδευτική.Αθλητική Ηχώ, 29 Ιουνίου 1997

Μετά τον Ιωνικό συνέχισε την καριέρα του στη Γερμανία και σε ομάδες Γ' κατηγορίας μέχρι το 2003. Τα Χριστούγεννα του 2004 σκοτώθηκε από ανταλλαγή πυροβολισμών σε συμπλοκή αντιπάλων συμμοριών στην ΚολομβίαΑναφορά στον παίκτη και το θάνατό του στο onsports.gr.

 Παραπομπές 

Ο
Ο
Ο
ο
Κατηγορία:Ποδοσφαιριστές Εθνικής Νιγηρίας